C 408/32
HU
Az Európai Unió Hivatalos Lapja
2022.10.24.
4) Csak olyan körülményeket foglal-e magában az „előreláthatatlan körülmények” 2014/24 irányelv értelmében vett fogalma, amelyek a szerződés odaítélését követően merültek fel (ahogyan azt a Dopalnitelni razporedbi na Zakona za obshtestvenite porachki [a közbeszerzésekről szóló törvény kiegészítő rendelkezései] 2.
§ -ának 27. pontjában foglalt nemzeti rendelkezés előírja), amelyeket észszerűen gondos előkészítés ellenére sem lehetett előre látni, és amelyek nem a felek cselekményeire vagy mulasztásaira vezethetők vissza, de lehetetlenné teszik a megállapodás szerinti feltételek melletti teljesítést?
Vagy az irányelv nem követeli meg, hogy ezek a körülmények a szerződés odaítélését követően merüljenek fel?
5) A szerződés határidőn túli teljesítésének objektív igazoló okát képezik-e a nem a 2014/24 irányelv [(109)] preambu­ lumbekezdése értelmében vett „előreláthatatlan körülményeknek” minősülő szokásos időjárási viszonyok, valamint az építési munkák bizonyos időszakban történő végzésére vonatkozó, a szerződés odaítélését megelőzően bevezetett jogszabályi tilalom?
Ebben az összefüggésben köteles-e a résztvevő (a megkövetelt gondossággal és jóhiszeműen eljárva) számításba venni a szerződés határidőn belüli teljesítése szempontjából releváns szokásos kockázatokat az ajánlott határidő meghatározása során?
6) Lehetővé tesz-e a 2014/24 irányelv 72. cikke (1) bekezdésének a (4) bekezdés a) és b) pontjával összefüggésben értelmezett e) pontja olyan nemzeti szabályozást vagy e szabályozás értelmezésének és alkalmazásának olyan gyakorlatát, amely szerint a közbeszerzési szerződés jogellenes módosítása állhat fenn az alapügyben szereplőhöz hasonló olyan helyzetben, amelyben a szerződés teljesítésének bizonyos korlátok közötti határideje a közbeszerzési eljárásban való részvétel egyik feltételét képezi (és a résztvevőt kizárják e korlátok be nem tartása esetén); a szerződés teljesítésére határidőn túl került sor a szerződés tárgya és időtartama által felölelt és nem előreláthatatlan körülményeknek minősülő szokásos időjárási viszonyok és a szerződés odaítélését megelőzően bevezetett, bizonyos tevékenységekre vonatkozó jogszabályi tilalom miatt; a szerződés teljesítésének elfogadására a határidővel kapcsolatos kifogás nélkül került sor, és nem követeltek késedelem esetére kikötött kötbért, és így végeredményben a közbeszerzési dokumentumokban szereplő, a versenykörnyezetet meghatározó egyik lényeges feltétel módosítására került sor, és a szerződő fél javára megváltozott a szerződés gazdasági egyensúlya?
(1)
A közbeszerzésről és a 2004/18/EK irányelv hatályon kívül helyezéséről szóló, 2014. február 26-i 2014/24/EU európai parlamenti és tanácsi irányelv (HL 2014.
L 94., 65. o.).
A Tribunal Supremo (Spanyolország) által 2022. július 6-án benyújtott előzetes döntéshozatal iránti kérelem – Caixabank SA és társai kontra ADICAE és társai (C-450/22. sz. ügy) (2022/C 408/42) Az eljárás nyelve: spanyol A kérdést előterjesztő bíróság Tribunal Supremo
Az alapeljárás felei Felperesek: Caixabank SA, Caixa Ontinyent SA, Banco Santander SA, sucesor procesal de Banco Popular Español SA y Banco Pastor SA, Targobank, SA, Credifimo SAU, Caja Rural de Teruel SCC, Caja Rural de Navarra SCC, Cajasiete Caja Rural SCC, Liberbank SA, Banco Castilla La Mancha SA, Bankia SA, sucesora procesal de Banco Mare Nostrum SA, Unicaja Banco, SA, Caja Rural de Asturias SA, Caja de Arquitectos SCC (Arquia Bank SA), Nueva Caja Rural de Aragón SC, Caja Rural de Granada SCC SA, Caja Rural del Sur SCC, Caja Rural de Jaén, Barcelona y Madrid SCC, Caja Rural de Albacete, Ciudad Real y Cuenca SCC (Globalcaja), Caja Laboral Popular SCC (Kutxa), Caja Rural Central SCC, Caja Rural de Extremadura SCC, Caja rural de Zamora SCC, Banco Sabadell SA, Banca March SA, Ibercaja, Banca Pueyo SA Alperesek: ADICAE, M.A.G.G., M.R.E.M., A.B.C., Óptica Claravisión SL, A.T.M., F.A.C., A.P.O., P.S.C., J.V.M.B., C.M.R. jogutódja